Lav et referat af nedenstående tekst:

Tekst:
Der er godt nyt til AaB forud for lørdagens topkamp i Superligaen, hvor nordjyderne gæster FC Midtjylland i en direkte kamp om førstepladsen. Tre profiler har været tvivlsomme op til kampen, men de skulle nu alle være klar til kampen i Herning. På sin hjemmeside meddeler AaB, at Kasper Kusk (trælår), Rasmus Jönsson (lyskeproblemer) og Rasmus Thelander (brækket næse) alle er i spil til kampen. Således forventes det, at de alle kan deltage i torsdagens træning. Kasper Kusk har været AaB's helt store profil i dette forår, mens både Rasmus Jönsson og Rasmus Thelander har markeret sig med vigtige scoringer i 2014. Træner Kent Nielsen har dog ikke råderet over alle sine spillere. Henrik Dalsgaard er stadig skadet. - Vi håber langsomt at Dalsgaard med sit løberknæ kan komme i gang i næste uge, men det er endnu usikkert, siger Kent Nielsen. Han må desuden undvære den karantæneramte Jakob Ahlmann. Inden topkampen ligner det en tvekamp mellem FC Midtjylland og AaB om det danske mesterskab. Klubberne har henholdsvis 45 og 43 point inden kampen, mens nummer tre, FC København, har 36. Lørdagens kamp i Herning begynder klokken 17. /ritzau/

Referat:
Kasper Kusk, Rasmus Jönsson og Rasmus Thelander er alle i spil til lørdagens topkamp mod FC Midtjylland.